**RITUAL DE TĂIERE A FRICII DE RESPONSABILITATE FINANCIARĂ**

**by Ștefania-Carmen Rusu**

***„Îți dau înapoi ce nu e al meu și îmi reiau libertatea de a primi.”***

**✨ SCOP:**

Eliberarea programului interior care asociază banii cu pericolul, efortul excesiv sau vinovăția și restaurarea fluxului natural al încrederii, asumării și abundenței.

**⏳ Durată:** 25–30 min

**📍 Spațiu:** liniștit, cu o lumânare, o foaie și un bol cu apă sărată (sau o plantă vie)

**🖋️ Recomand:** jurnalul tău

**PAS 1: Deschiderea spațiului**

Aprinde o lumânare și rostește:

***„Deschid acum un spațiu sacru al adevărului și al eliberării.***

***Aleg să privesc cu blândețe frica mea de a ține, a gestiona și a primi bani.***

***Aleg să onorez femeile dinaintea mea care au dus povara, și să transform povestea.”***

**PAS 2: Recunoașterea amintirii**

Scrie în jurnal răspunsul la această întrebare:

***„Când am simțit prima dată că banii înseamnă pericol sau prea multă responsabilitate?”***

Apoi, adaugă:

***„Mama mea a purtat această frică. Am văzut-o. Am simțit-o. Și am făcut-o a mea.***

***Dar azi aleg să i-o dau înapoi, cu iubire.***

***Nu mai e a mea de dus.”***

**PAS 3: Tăierea energetică**

Pune mâna dreaptă pe inimă și mâna stângă deasupra capului. Închide ochii și rostește cu blândețe:

***„Tăi legătura energetică dintre bani și teamă.***

***Îmi recunosc maturitatea. Îmi iau înapoi libertatea de a gestiona, crea și primi.***

***Aleg să primesc bani în flux de încredere, nu de frică.”***

Imaginează o lumină caldă care coboară prin brațul tău și curăță frica din inimă, din pântec, din mâini.

**PAS 4: Închidere & ancorare**

Scutură ușor mâinile deasupra bolului cu apă sau atinge frunza unei plante.

Rostește:

***„Îți mulțumesc, mamă, pentru tot ce ai făcut posibil.***

***Dar azi aleg o altă cale: o cale a ușurinței, încrederii și asumării blânde.***

***Mă onorez pe mine și chem banii ca o extensie a sufletului meu în acțiune.”***

Stinge lumânarea cu recunoștință.

Mulțumesc cu recunoștință!